b'\n_START_ARTICLE_\nMeung-sur-Loire (grad)\n_START_PARAGRAPH_\nMeung-sur-Loire je bil od 13. do 18. stoletja rezidenca \xc5\xa1kofov iz Orl\xc3\xa9ansa. Podobo iz 13. stoletja naj bi do danes ohranili obokana stra\xc5\xbenica, kleti ter je\xc4\x8de, vklju\xc4\x8dno s tajno je\xc4\x8do. Zadnji \xc5\xa1kof ga je temeljito prenovil in mu s tem dal dana\xc5\xa1njo podobo: osrednje krilo z zamaknjenima stranskima kriloma, katerih vogale zaklju\xc4\x8dujejo okrogli stolpi. Veliko tlakovano kvadratno dvori\xc5\xa1\xc4\x8de je na jugozahodu. Na jugu je krilo, ki poru\xc5\xa1i somernost dvorca. Notranjost je opremljena s slikami in tapiserijami. V zvoniku bli\xc5\xbenje cerkve sv. Lipharda je bil 1461 zaprt pesnik Fran\xc3\xa7ois Villon, ki ga je pomilostil kralj Ludvik XI., ko je \xc5\xa1el skozi Meung.'